
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 669 


29 Μαΐου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


ΑΠΟΦΑΣΕΙΣ 


Αριθ. 1037719/1413/0005 


( 1 ) 


Συμπληρωματική πίστωση μισθωμάτων για τα κτίρια 
στα οποία στεγάζονται η Κ.Υ. και οι Περιφερειακές 
Διευθύνσεις του Σώματος Δίωξης Οικονομικού 
Εγκλήματος για το χρονικό διάστημα 1.1.2002 έως 

31.12.2002. 

Πολιτογράφηση Αλλογενών Αλλοδαπών ΜΙΛΕΒΣΚΑ 

ΜΑΛΓΚΟΖΑΤΑτου ΤΑΝΤΕΟΥΣ κ.λπ. 

Καθορισμός αριθμού θέσεων του Οργανισμού Περί¬ 
θαλψης Ασφαλισμένων Δημοσίου που πληρούνται 
από άτομα που προστατεύονται από το Ν. 

2643/1998 και κατανομή των θέσεων αυτών. 

Καθορισμός αριθμού θέσεων του Δήμου Πρέβεζας, 
που πληρούνται από άτομα που προστατεύονται 
από το Ν. 2643/1998 και κατανομή των θέσεων αυ¬ 
τών. 

Τροποποίηση και συμπλήρωση του τιμολογίου αμοι¬ 
βής φορτ/των λιμένα Μουδανιών. 

Τιμολόγιο αμοιβής φορτ/των λιμένα Καβάλας για την 

φορτ/ση ασφάλτου. 

Αύξηση της ασφαλιστικής εισφοράς του Κλάδου Σύ¬ 
νταξης του Ταμείου Σύνταξης Αυτασφαλίσεως 
Υγειονομικών των ασφαλισμένων μέχρι 

31.12.1992». 

Αύξηση συντάξεων του Ταμείου Συντάξεως Αυτασφα¬ 
λίσεως Υγειονομικών έτους 2002 και αύξηση του 
ποσοστού προσαύξησηςτων συντάξεων των μονο¬ 
συνταξιούχων του Ταμείου. 

Αύξηση του παρεχομένου εφάπαξ βοηθήματος από το 
Ταμείο Προνοίας Προσωπικού Εμπορικών και Βιο¬ 
μηχανικών Επαγγελματικών και Βιοτεχνικών Επιμε¬ 
λητηρίων του Κράτους. 

Αύξηση συντάξεων κλάδου Κύριας Ασφάλισης του Τα¬ 
μείου Ασφαλίσεως Ναυτικών Πρακτόρων και Υπαλ¬ 
λήλων. 

Τροποποίηση καταστατικού του Ταμείου Επικουρικής 
Ασφάλισης και Κοινής Διανομής Πρατηριούχων 

Υγρών Καυσίμων. 

Αύξηση των καταβαλλόμενων συντάξεωντου Ταμείου 
Επικουρικής Ασφάλισης Προσωπικού Ύδρευσης - 
Αποχέτευσης Πρωτεύουσας για το έτος 2002. 


Συμπληρωματική πίστωση μισθωμάτων για τα κτίρια στα 
οποία στεγάζονται η Κ.Υ. και οι Περιφερειακές Διευ¬ 
θύνσεις του Σώματος Δίωξης Οικονομικού Εγκλήμα¬ 
τος για το χρονικό διάστημα 1.1.2002 έως 31.12.2002. 

1 Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

2 

Έχοντας υπόψη: 

1. Τις διατάξεις του Ν. 2362/95 (ΦΕΚ 247/Α/27.11.95) 
«Περί Δημοσίου Λογιστικού, Ελέγχου των δαπανών του 

3 Κράτους κ.α.δ.». 

2. Την αριθ. 2/75731/0020/27.12.2001 απόφαση του 
Υπουργού Οικονομικών «Περί διαθέσεως των πιστώσεων 
στον Προϋπολογισμό του Οικον. έτους 2002 από τους 

4 Υπουργούς». 

3. Τις διατάξειςτου αρ. 4της αρ. 194902/22.12.69 (ΦΕΚ 

5 774/Β/22.12.69) Απόφαση Υπουργού Οικονομικών. 

4. Τις πιστώσεις του ΚΑΕ 0813 του Ειδ.Φορέα 23-670 

6 Οικ. Έτους 2002. 

5. Την 1115093/1378/Α006/17.12.2001 (ΦΕΚ 1720/Β/ 
21.12.2001) Απόφαση Υπουργού Οικονομικών, «περί με¬ 
ταβίβασης αρμοδιοτήτων, καθώς και εξουσίας να υπο- 

7 γράφουν “με Εντολή Υφυπουργού” στους Γενικούς 
Δ/ντές κ.λπ.». 

6. Την ανάγκη πληρωμής των μισθωμάτων των κτιρίων 
στα οποία στεγάζονται η Κ.Υ. οι Περιφερειακές Δ/νσεις 

8 του ΣΔΟΕ. 

7. Την 10239338/951/0005/9.4.2002 απόφαση καθορι¬ 
σμού μισθωμάτων για τα κτίρια του ΣΔΟΕ, αποφασίζουμε: 

1. Καθορίζουμε συμπληρωματικά χρηματικά ποσά 

9 μισθωμάτων για το χρονικό διάστημα 1.1.2002 έως 
31.12.2002 ως εξής: 


10 

Α/Α 

ΥΠΗΡΕΣΙΑ Σ.Δ.Ο.Ε. 

ΑΡΜΟΔΙΑ ΔΟΥ 

ΠΟΣΟΝ ΣΕ 
ΕΥΡΩ 

11 

1 

Κεντρική Υπηρεσία 

ΨΥΧΙΚΟΥ 

505.998,00 

2 

Περιφ/κή Δ/νση Θεσσαλίας 

Α’ΛΑΡΙΣΑΣ 

75.852,00 


3 

Περιφ/κή Δ/νση Πελοποννήσου 

ΤΡΙΠΟΛΗΣ 

6.792,00 


4 

Περιφ/κή Δ/νση Ιονίων Νήσων 

ΚΕΡΚΥΡΑΣ 

8.004,00 

12 


ΣΥΝΟΛΟ 


596.646,00 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Η απόφαση αυτή προκαλεί δαπάνη σε βάρος του 
Κρατικού Προϋπολογισμού πεντακοσίων ενενήντα έξι χι¬ 
λιάδων εξακοσίων σαράντα έξι Ευρώ (596.646) που βα¬ 
ρύνει τις πιστώσεις του ειδικού Φορέα 23-670 και ΚΑΕ 
0813 του προϋπολογισμού εξόδων του Υπουργείου Οικο¬ 
νομικών οικον. έτους 2002. 

3. Οι Περιφερειακές Δ/νσεις και η Κ.Υ. του ΣΔΟΕ, παρα- 
καλούνται σε περίπτωση αναπροσαρμογής του ενοικίου 
τους εντός του 2002, να ενημερώσουν με έγγραφο την 5η 
Δ/νση Οικονομικού, για να εκδοθεί απόφαση συμπληρω¬ 
ματικής πίστωσης. 

4. Η Υπηρεσία Δημοσιονομικού Ελέγχου του Υπ. Οικο¬ 
νομίας και Οικονομικών βεβαίωσε την ύπαρξη πίστωσης 
με αριθ. Υποχρ. 2/15.5.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2002 

Με εντολή Υφυπουργού 
Ο Γενικός Διευθυντής Δ.Υ. 

ΝΙΚ. ΣΤΑΥΡΙΑΝΑΚΗΣ 


Πολιτογράφηση Αλλογενών Αλλοδαπών ΜΙΛΕΒΣΚΑ 
ΜΑΛΓΚΟΖΑΤΑτου ΤΑΝΤΕΟΥΣ κ.λπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την Φ. 30746/880/16.5.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, α) έγι¬ 
νε δεκτή η από 12.9.1993 αίτηση πολιτογράφησης της αλ¬ 
λογενούς αλλοδαπής ΜΙΛΕΒΣΚΑ ΜΑΛΓΚΟΖΑΤΑ του ΤΑ¬ 
ΝΤΕΟΥΣ, για την απόκτηση της Ελληνικής ιθαγένειας και 
β) εγκρίθηκε η αλλαγή του κυρίου ονόματος της από 
«ΜΑΛΓΚΟΖΑΤΑ» σε «ΜΑΡΓΑΡΙΤΑ». 

2. Με την Φ. 37710/8948/16.5.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, έγινε 
δεκτή η από 28.12.1993 αίτηση πολιτογράφησης της αλ¬ 
λογενούς αλλοδαπής ΧΟΤΤΕΡ ΣΟΝΙΑ ΦΕΥ του ΓΙΟΖΕΦ, 
για την απόκτηση της Ελληνικής ιθαγένειας. 

3. Με την Φ. 38487/2199/16.5.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, α) έγι¬ 
νε δεκτή η από 2.3.1994 αίτηση πολιτογράφησης της αλ¬ 
λογενούς αλλοδαπής ΛΕΜΕΣΚΟ ΟΛΕΝΑ του ΜΙΧΑΗΛΟ, 
για την απόκτηση της Ελληνικής ιθαγένειας και β) εγκρί- 
θηκε η αλλαγή του κυρίου ονόματος της από «ΟΛΕΝΑ» σε 
«ΕΛΕΝΗ». 

4. Με την Φ. 41774/3121/16.5.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, έγινε 
δεκτή η από 21.11.1994 αίτηση πολιτογράφησης της αλ¬ 
λογενούς αλλοδαπής ΡΑΜΜΟΥ ΑΛΜΠΕΝΑ συζ. 
ΚΩΝ/ΝΟΥ, για την απόκτηση της Ελληνικής ιθαγένειας. 

5. Με την Φ. 48534/2821/16.5.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, α) έγι¬ 
νε δεκτή η από 20.11.1995 αίτηση πολιτογράφησης του 
αλλογενούς αλλοδαπού ΠΟΛΛΟΥΞΟΒ ΣΕΡΓΚΕΙ του ΜΕ- 
ΝΙΑΙΛΟ ΒΛΑΔΙΜΗΡΟΥ, για την απόκτηση της Ελληνικής 
ιθαγένειας και β) εγκρίθηκε η αλλαγή των ονοματεπωνυ- 
μικών του στοιχείων από «ΠΟΛΛΟΥΞΟΒ ΣΕΡΓΚΕΙ» σε 
«ΠΟΛΛΟΥΞΙΔΗΣ ΣΕΡΓΙΟΣ». 

6. Με την Φ. 56929/198/16.5.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, έγινε 
δεκτή η από 15.5.1997 αίτηση πολιτογράφησης του αλ¬ 
λογενούς αλλοδαπού ΣΟΤΝΙΚΟΒ ΙΓΚΟΡ του ΟΛΕΓΚ, για 
την απόκτηση της Ελληνικής ιθαγένειας. 


7. Με την Φ. 64518/2164/16.5.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, έγινε 
δεκτή η από 15.7.1998 αίτηση πολιτογράφησης του αλ¬ 
λογενούς αλλοδαπού ΣΑΦΑΡΙΑΝ ΒΛΑΔΙΜΗΡΟΥ του ΑΡ- 
ΜΑΙΣ, για την απόκτηση της Ελληνικής ιθαγένειας. 

8. Με την Φ. 65110/1189/16.5.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, α) έγι¬ 
νε δεκτή η από 6.7.1998 αίτηση πολιτογράφησης του αλ¬ 
λογενούς αλλοδαπού ΣΕΡΙΙ ΓΚΡΙΓΚΟΡΙ του ΒΙΚΤΩΡ, για 
την απόκτηση της Ελληνικής ιθαγένειας και β) εγκρίθηκε 
η αλλαγή των ονοματεπωνυμικώντου στοιχείων από «ΣΕ- 
ΡΙΪ ΓΚΡΙΓΚΟΡΙ» σε «ΣΕΡΙΔΗΣ ΓΡΗΓΟΡΙΟΣ». 

9. Με την Φ. 65122/1193/16.5.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, α) έγι¬ 
νε δεκτή η από 21.8.1998 αίτηση πολιτογράφησης της αλ¬ 
λογενούς αλλοδαπής ΑΒΛΑΣΤΙΜΙΔΟΥΛΙΝΤΑ συζ. ΒΛΑΔΙ¬ 
ΜΗΡΟΥ, για την απόκτηση της Ελληνικής ιθαγένειας και 
β) εγκρίθηκε η αλλαγή του κυρίου ονόματος της από «ΛΙ- 
ΝΤΑ» σε «ΕΛΕΝΗ». 

10. ΜετηνΦ. 75663/6413/16.5.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, έγινε 
δεκτή η από 19.11.1999 αίτηση πολιτογράφησης της αλ¬ 
λογενούς αλλοδαπής ΚΑΖΙΟΥ ΑΛΙΟΝΑ του ΒΑΣΙΛΕ, για 
την απόκτηση της Ελληνικής ιθαγένειας. 

11. Με την Φ. 80660/11291/22.5.2002 απόφαση του 
Υφυπουργού Εσωτερικών Δημ. Διοίκησης & Αποκ/σης, 
έγινε δεκτή η από 20.3.2000 αίτηση πολιτογράφησης της 
αλλογενούς αλλοδαπής ΠΟΡΙΑΖΟΒΑ ΝΤΑΝΙΕΛΑτου ΠΕ- 
ΤΡΟΒΑ, για την απόκτηση της Ελληνικής ιθαγένειας. 

12. Με την Φ. 82216/433/16.5.2002 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, έγινε 
δεκτή η από 11.5.2000 αίτηση πολιτογράφησης της αλ¬ 
λογενούς αλλοδαπής ΒΑΛΛΕΜΠΟΝΑ ΜΑΡΙΝΑΣ του ΠΑ- 
ΟΛΟ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Λ. ΠΑΠΑΔΗ ΜΑΣ 
-♦- 

Αριθ. 30659 (3) 

Καθορισμός αριθμού θέσεων του Οργανισμού Περίθαλ¬ 
ψης Ασφαλισμένων Δημοσίου που πληρούνται από 
άτομα που προστατεύονται από το Ν. 2643/1998 και 
κατανομή των θέσεων αυτών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 του 
Ν. 2643/1998 (ΦΕΚ220/τ.Α'/28.9.1998), όπως αντικαταστά- 
θηκαν από τις διατάξεις της παρ. 3 του άρθρου 31 του Ν. 
2956/2001 (ΦΕΚ 258/τ.Α/6.11.2001) και της παρ. 3 του άρ¬ 
θρου 48του Ν. 2972/2001 (ΦΕΚ291/τ.Α/27.12.2001). 

2. Τις διατάξεις του άρθρου 18του Ν. 2190/1994, όπως 
ισχύει (ΦΕΚ 28/τ.Α/3.3.1994). 

3. Το με 11131/22.4.2002 έγγραφο του Α.Σ.Ε.Π. για την 
επικείμενη έκδοση προκήρυξης πλήρωσης τριάντα τεσ¬ 
σάρων (34) συνολικώς θέσεων εργασίας τακτικών υπαλ¬ 
λήλων, κατηγοριών ΠΕ Πανεπιστημιακής Εκπαίδευσης 
και ΤΕ Τεχνολογικής Εκπαίδευσης, στον Οργανισμό Πε¬ 
ρίθαλψης Ασφαλισμένων Δημοσίου. 

4. Την ΔΙΔΚ/Φ1/2/22875/31.10.2001 (ΦΕΚ 1480/τ.Β') 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης 
(ΕΣ.Δ.Δ.Α.) περί ανάθεσης αρμοδιοτήτων στους Υφυ¬ 
πουργούς ΕΣ.Δ.Δ.Α. 

5. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας του Οργανισμού Περίθαλψης Ασφαλισμένων Δημο¬ 
σίου που πρόκειται να πληρωθούν από άτομα που προ¬ 
στατεύονται από τις διατάξεις του Ν. 2643/1998 σε δύο 
( 2 ). 

Β. Κατανέμουμε τον ανωτέρω αριθμό θέσεων κατά κα¬ 
τηγορία προστατευομένων προσώπων, ως εξής: 

ΝΟΜΑΡΧΙΑ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 

ΕΙΔΙΚΟΤΗΤΑ ΠΡΟΣΤΑΣΙΑΣ Ν. 2643/1998 

ΑΘΗΝΩΝ ΟΠΑΔ ΠΕ1 

(ΚΩΔ:51) (ΚΕΝΤΡΙΚΗ Διοικητικού- Α.Μ.Ε.Α. 1 

ΥΠΗΡΕΣΙΑ) Οικονομικού 

ΥΠΑΔ ΚΕΝΤΡΙΚΗΣ ΠΕ3 

ΑΘΗΝΑΣ φαρμακοποιών Πολυτέκνων 1 

(Δ. ΑΘΗΝΑΙΩΝ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2002 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΡΓΑΣΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΣΤΑΥΡΟΣ ΜΠΕΝΟΣ ΔΗΜΗΤΡΙΟΣ ΡΕΠΠΑΣ 

-♦- 

Αριθ. 30658 (4) 

Καθορισμός αριθμού θέσεων του Δήμου Πρέβεζας, που 
πληρούνται από άτομα που προστατεύονται από το Ν. 
2643/1998 και κατανομή των θέσεων αυτών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ 220/τ.Α'/28.9.1998), όπωςαντικα- 
ταστάθηκαν από τις διατάξεις της παρ. 3 του άρθρου 31 
του Ν. 2956/2001 (ΦΕΚ 258/τ.Α/6.11.2001) και της παρ. 3 
του άρθρου 48 του Ν.2972/2001 (ΦΕΚ 291/τ.Α/27-12- 
2001 ). 

2. Τις διατάξεις του άρθρου 18 παρ. 8 του Ν. 2539/1997, 
όπως ισχύει (ΦΕΚ244/τ.Α). 

3. Το με 10724/17.4.2002 έγγραφο του Α.Σ.Ε.Π. για την 
επικείμενη έκδοση προκήρυξης πλήρωσης δεκαέξι (16) 
συνολικώς θέσεων εργασίας τακτικών υπαλλήλων, κατη¬ 
γορίας ΥΕ Υποχρεωτικής Εκπαίδευσης στο Δήμο Πρέβε¬ 
ζας. 

4. Την ΔΙΔΚ/Φ1/2/22875/31.10.2001 (ΦΕΚ 1480/τ.Β') 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης 
(ΕΣ.Δ.Δ.Α.) περί ανάθεσης αρμοδιοτήτων στους Υφυ¬ 
πουργούς ΕΣ.Δ.Δ.Α. 

5. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 


Α. Καθορίζουμε το συνολικό αριθμό των θέσεων εργα¬ 
σίας στο Δήμο Πρέβεζας που πρόκειται να πληρωθούν 
από άτομα που προστατεύονται από τις διατάξεις του Ν. 
2643/1998 σε μία (1). 

Β. Η ανωτέρω θέση δίδεται, στην κατηγορία των Ατό¬ 
μων με Ειδικές Ανάγκες (Α.Μ.Ε.Α.) του πρώτου εδαφίου 
της περίπτωσης β'της παραγράφου 1 του άρθρου 1 του 
Ν. 2643/1998 και θα καλυφθεί από άτομο της κατηγορίας 
Υποχρεωτικής Εκπαίδευσης και του κλάδου / ειδικότητας 
ΥΕ 16 Οδοκαθαριστριών. 

ΝΟΜΑΡΧΙΑ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 
ΕΙΔΙΚΟΤΗΤΑ ΠΡΟΣΤΑΣΙΑΣ Ν.2643/1998 

ΠΡΕΒΕΖΑΣ ΔΗΜΟΣ ΥΕ 16 Α.Μ.Ε.Α. 1 

ΠΡΕΒΕΖΑΣ Οδοκαθαριστριών 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2002 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΡΓΑΣΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΣΤΑΥΡΟΣ ΜΠΕΝΟΣ ΔΗΜΗΤΡΙΟΣ ΡΕΠΠΑΣ 

-♦- 

Αριθ. Φ5/11408 (5) 

Τροποποίηση και συμπλήρωση του τιμολογίου αμοιβής 
φορτ/των λιμένα Μουδανιών. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξειςτου άρθρου 37του Ν. 3239/1955 και του 
άρθρου 3του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του Π.Δ. 372/1995 (Α' 201) και του άρθρου 5 του Π.Δ. 
368/1989 (ΑΊ 63). 

3. Τις 13253/22.1.1999 (ΦΕΚ 22Β) και 10233/ 4.2.2000 
(ΦΕΚ Β 550) αποφάσεις μας. 

4. Το 17/7.11.2001 πρακτικό συνεδρίασης της Ε.Ρ.Φ.Λ. 
Μουδανιών. 

5. Το με αριθμό Φ5/10507/19.2.2002 έγγραφό μας. 

6. Το 2/28.2.2002 πρακτικό συνεδρίασης της Ε.Ρ.Φ.Λ. 
Μουδανιών. 

7. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Αποδεχόμαστε κατά ένα μέρος την αριθ. 2/28.2.2002 
πρόταση της Επιτροπής Ρύθμισης Φορτ/σεων Λιμένα 
(Ε.Ρ.Φ.Λ.) Μουδανιών και τροποποιούμε και συμπληρώ¬ 
νουμε το τιμολόγιο αμοιβής των φορτ/των λιμένα Μουδα¬ 
νιών ως εξής: 

I) α) οι περιπτώσεις Ζ και I του κεφαλαίου «ΕΙΔΙΚΑ ΦΟΡ¬ 
ΤΙΑ» αντικαθίστανται ως εξής: 

Ζ' Στύλοι - κορμοί 

α. Στύλοι - κορμοί σε συσκευασία κατά πΤ 1,72 ΕΥΡΩ. 

β. Στύλοι - κορμοί χύμα μήκους μέχρι 6 μέτρα κατά τε¬ 
μάχιο 0,44 ΕΥΡΩ. 

γ. Στύλοι - κορμοί χύμα μήκους άνω των 6 μέτρων κατά 
τεμάχιο 0.73 ΕΥΡΩ. 

I) Στόκος σε παλέτες 

Επανακαθορίζεται το τιμολόγιο αμοιβής φορτίων στό¬ 
κου που διακινείται σε παλέτες από πλοία ΒΟ-ΡΟ με χρή- 

ση ίδιων μηχανικών μέσων των φορτοπαραληπτών σε 
0,88 ΕΥΡΩ ανάτόνο. 

ιι) β) Στο κεφάλαιο «ΕΙΔΙΚΑ ΦΟΡΤΙΑ» προστίθεται η πα¬ 
ρακάτω παράγραφος: 

I ΣΤ Εύθραυστα φορτία 

α. Τζάμια - κρύσταλλα κατά τόνο 2,07 ΕΥΡΩ. 

β. Μπουκάλια σεπαλέτες κατά τόνο 3 ΕΥΡΩ. 

III) Στις ΚΑΝΟΝΙΣΤΙΚΕΣ ΔΙΑΤΑΞΕΙΣ η παράγραφος 3 
τροποποιείται ως εξής: 

3. Φορτία γύρα με μηχανικά μέσα 
α. Για τις περιπτώσεις φορτώσεως ή εκφορτώσεως 
φορτίων χύμα με μηχανικά μέσα καταβάλλεται το ισχύον 
τιμολόγιο μειωμένο κατά 30% όταν αυτά παρέχονται από 
τον εργοδότη. 

Β. Τα μηχανικά μέσα που παρέχονται από τους φορτο¬ 
εκφορτωτές τιμιόνται ως εξής: 

-Κοχλίες κατάτόννο 0,4 ΕΥΡΩ. 

-γερανοί ανά ώρα 18 ΕΥΡΩ. 

-Περονοφόρα (κλάρκ) ανά ώρα 10,5 ΕΥΡΩ. 

IV) Στις ΚΑΝΟΝΙΣΤΙΚΕΣ ΔΙΑΤΑΞΕΙΣ προστίθεται παρ. 
Αριθ. 20 και 21 ως εξής: 

20. Μείωση τιμολογίου ανάλογα με τον όγκο του διακι- 
νούμενου Φορτίου 

Στους εργοδότες που διακινούν μεγάλο ετήσιο (από 1.1 
έως 31.12 κάθε έτους) όγκο φορτίου παρέχεται μείωση - 
έκπτωση επί του ισχύοντος τιμολογίου ως παρακάτω: 

-Από 0 έως 10.000 τόνοι εφαρμογή έχει το ισχύον για το 
φορτίο τιμολόγιο. 

-Από 10.000 έως 20.000 τόνους παρέχεται έκπτωση 4% 
επί του ισχύοντος τιμολογίου. 

-Από 20.000 έως 40.000 τόνους παρέχεται έκπτωση 
10% επί του ισχύοντος τιμολογίου. 

-Από 40.000 τόνους φορτίου και άνω παρέχεται έκπτω¬ 
ση 15% επί του ισχύοντος τιμολογίου. 

21 εφαρμογή ειδικού τιμολογίου για τις φορτ/σεις τύ¬ 
που ΡΟ-ΠΟ τούβλων και κεραμιδιών 
Καθορίζουμε το τιμολόγιο αμοιβής των φορτ/των λιμέ¬ 
να Μουδανιών για τη φόρτωση συσκευασμένων σε παλέ- 
τες τούβλων και κεραμιδιών σε πλοία τύπου ΡΟ-ΒΟ στο 
λιμάνι Μουδανιών, με μηχανικά μέσα των εργοδοτών, σε 
0,61 ΕΥΡΩ κατά τόνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαΐου 2002 

ΟΙ ΥΠΟΥΡΓΟΙ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΔΗΜΗΤΡΙΟΣ ΡΕΠΠΑΣ ΓΕΩΡΓΙΟΣ ΑΝΩΜΕΡΙΤΗΣ 
-♦- 

Αριθ. Φ5/11409 (6) 

Τιμολόγιο αμοιβής φορτ/των λιμένα Καβάλας 
για την φορτ/ση ασφάλτου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του 
άρθρου 3του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 


του άρθρου 1 του Ν. 2469/1997 και των Π.Δ. 368/1989 (Α' 
163), 95/1993 (Α' 40) και 372/1995 (Α' 201). 

3. Την 13338/21.11.1997 απόφαση των Υπουργών Ερ¬ 
γασίας και Εμπορικής Ναυτιλίας (Β' 1192). 

4. Το33/27.11.2001 πρακτικό συνεδρίασης της Ε.Ρ.Φ.Α. 
Καβάλας. 

5. Ότι, από τις διατάξεις αυτής της απόφασης, δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Αποδεχόμαστε την υπ’ αριθ. 33/27.11.2001 πρόταση 
της Επιτροπής Ρύθμισης Φορτ/σεων Λιμένα (Ε.Ρ.Φ.Α.) 
Καβάλας και εγκρίνουμε το τιμολόγιο αμοιβής των 
φορτ/των λιμένα Καβάλας για την φόρτωση ή εκφόρτωση 
ασφάλτου ως εξής: 

β) Άσφαλτος με μηχανικά μέσα του πλοίου ή του εργο¬ 
δότη, 0.22 ΕΥΡΩ κατάτόννο για εργασίες προκυμαίας. 

Το παραπάνω τιμολόγιο προσαυξάνεται με τις υπέρ τρί¬ 
των εργοδοτικές εισφορές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάΐου 2002 

ΟΙ ΥΠΟΥΡΓΟΙ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΔΗΜΗΤΡΙΟΣ ΡΕΠΠΑΣ ΓΕΩΡΓΙΟΣ ΑΝΩΜΕΡΙΤΗΣ 
-♦- 

Αριθ. Φ42/οικ.561 (7) 

Αύξηση της ασφαλιστικής εισφοράς του Κλάδου Σύντα¬ 
ξης του Τ αμείου Σύνταξης Αυτασφαλίσεως Υγειονομι¬ 
κών των ασφαλισμένων μέχρι 31.12.1992». 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.1 του άρθρου 4 του Ν. 982/79 
(Α, 262) σε συνδυασμό με τις διατάξεις της παρ. 3 του άρ¬ 
θρου 44του Ν. 2084/92 (Α' 165). 

2. Τις διατάξεις του Ν. 1558/1985 (Α' 137) "Κυβέρνηση 
και Κυβερνητικά Όργανα". 

3. Το Π.Δ 213/1992 (Α' 102) "Οργανισμός της Γενικής 
Γραμματείας Κοινωνικών Ασφαλίσεων" 

4. Το Π.Δ. 372/95 (Α'201) "Μεταφοράτης Γενικής Γραμ¬ 
ματείας Κοινωνικών Ασφαλίσεων από το Υπουργείο Υγεί¬ 
ας Πρόνοιας και Κοινωνικών Ασφαλίσεων στο Υπουργείο 
Εργασίας". 

5. Την 80088/31.10.2001 (Β' 1485) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων "Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων". 

6. Την 99/5.3.2002 απόφαση του Δ.Σ του ΤΣΑΥ. 

7. Την από 5.4.2002 οικονομική έκθεση της Δ/νσης Ανα- 
λογιστικών Μελετών της Γ ενικής Γ ραμματείας Κοινωνι¬ 
κών Ασφαλίσεων. 

8. Τις διατάξεις του άρθρου 27 του Ν. 2081/1992 (Α, 
154), όπως αντικαταστάθηκε με το άρθρο 1 του Ν. 
2469/1997 (Α' 38), βάσει των οποίων γίνεται γνωστό ότι, 
από την απόφαση αυτή δεν προκαλείται δαπάνη σε βάρος 
του Κρατικού Προϋπολογισμού ούτε του προϋπολογι¬ 
σμού του ΤΣΑΥ αποφασίζουμε: 

Αυξάνεται από 1.1.2002 κατά ποσοστό 7% η μηνιαία 
ασφαλιστική εισφορά του Κλάδου Σύνταξης των ασφαλι¬ 
σμένων του ΤΣΑΥ που υπήχθησαν στην ασφάλιση μέχρι 

31.12.1992, ή υπήχθησαν μετά την 1.1.993 αλλά δεν θεω¬ 
ρούνται "νέοι ασφαλισμένοι" κατά την έννοια των διατά- 
ξεωντου Ν. 2084/1992 (Α' 165). 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 2002 

Ο ΥΦΥΠΟΥΡΓΟΣ 

Ρ. ΣΠΥΡΟΠΟΥΛΟΣ 
-♦- 

Αριθ. Φ42/οικ.562 (8) 

Αύξηση συντάξεων του Ταμείου Συντάξεως Αυτασφαλί- 
σεως Υγειονομικών έτους 2002 και αύξηση του ποσο¬ 
στού προσαύξησης των συντάξεων των μονοσυνταξι- 
ούχωντου Ταμείου. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/92 "Αναμόρφω¬ 
ση της Κοινωνικής Ασφάλισης και άλλες διατάξεις" (Α, 165). 

2. Τις διατάξεις της παρ. 8 του άρθρου 7 του Ν. 
982/1979 όπως αντικαταστάθηκαν με τις διατάξεις της 
παρ.1 του άρθρου 29 του Ν. 1539/1985 (Α' 64) και τις δια¬ 
τάξεις του άρθρου 18του Ν. 1976/1991 (Α' 184). 

3. Τις διατάξεις του άρθρου 30 του Ν. 1027/80 (Α', 49), 
όπως ισχύουν μετά την αντικατάστασή τους με το άρθρο 
7 του Ν. 1275/82 (Α' 100) και μετά την προσθήκη του άρ¬ 
θρου 43του Ν. 1469/84 (Α' 111). 

4. Τις διατάξεις του Ν. 155 8/1985 (Α', 137) "Κυβέρνηση 
και Κυβερνητικά Όργανα". 

5. Το Π.Δ. 213/1992 (Α' 102) "Οργανισμός της Γενικής 
Γραμματείας Κοινωνικών Ασφαλίσεων". 

6. Το Π.Δ. 372/95 (Α'201) "Μεταφορά της Γενικής Γ ραμ¬ 
ματείας Κοινωνικών Ασφαλίσεων από το Υπουργείο Υγεί¬ 
ας, Πρόνοιας και Κοινωνικών Ασφαλίσεων στο Υπουργείο 
Εργασίας". 

7. Την 80088/31-10-2001 (Β' 1485) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων "Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων". 

8. Το 3425/25/1-2-2002 έγγραφο του Υπουργείου Εθνι¬ 
κής Οικονομίας σχετικά με την αύξηση των συντάξεων και 
των εφάπαξ παροχών των φορέων Κοινωνικής Ασφάλι¬ 
σης για το έτος 2002. 

9. Την 99/5.2.2002 απόφαση του Δ.Σ του ΤΣΑΥ. 

10. Την από 5.4.2002 οικονομική έκθεση της Δ/νσης 
Αναλογιστικών Μελετών της Γ ενικής Γ ραμματείας Κοινω¬ 
νικών Ασφαλίσεων. 

11. Τις διατάξεις του άρθρου 27 του Ν. 2081/1992 (Α' 
154), όπως αντικαταστάθηκε με το άρθρο 1 του Ν. 
2469/1997 (Α' 38), βάσει των οποίων γίνεται γνωστό ότι, 
από την απόφαση αυτή δεν προκαλείται δαπάνη σε βάρος 
του Κρατικού Προϋπολογισμού, αλλά σε βάρος του Προ¬ 
ϋπολογισμού του ΤΣΑΥ, το ύψος της οποίας υπολογίζεται 
σε 7.519 χιλιάδες Ευρώ για την αύξηση των συντάξεων 
του Ταμείου και 589 χιλιάδες Ευρώ για την προσαύξηση 
του ποσοστού της σύνταξης των μονοσυνταξιούχωντου . 

Η δαπάνη αυτή θα καλυφθεί από τους κωδικούς 0611, 
0615, 0618, 0621,0639Α και 0532 .αποφασίζουμε: 

Οι συντάξεις που καταβάλλει το ΤΣΑΥ αυξάνονται από 
1.1.2002 κατά ποσοστό 3,5%. 


Τα ποσοστά προσαύξησης των συντάξεων των μονοσυ¬ 
νταξιούχων του ΤΣΑΥ που συνταξιοδοτήθηκαν από την 
ίδρυση του Ταμείου μέχρι και την 31.12.1981, που προβλέ- 
πονται από τις διατάξεις της περίπτωσης ββ της παρ.3 του 
άρθρου 18του Ν. 1976/1991, αυξάνονται από 1.1.2002 κα¬ 
τά 2,5 ποσοστιαίες μονάδες και διαμορφώνονται στο 25%. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 21 Μαΐου 2002 

Ο ΥΦΥΠΟΥΡΓΟΣ 

Ρ. ΣΠΥΡΟΠΟΥΛΟΣ 
-♦- 

Αριθ. Φ. 206/439 (9) 

Αύξηση του παρεχομένου εφάπαξ βοηθήματος από το 
Ταμείο Προνοίας Προσωπικού Εμπορικών και Βιομη¬ 
χανικών Επαγγελματικών και Βιοτεχνικών Επιμελητη¬ 
ρίων του Κράτους. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66του Ν. 2084/1992 (Α' 165) 
σε συνδυασμό με τις διατάξεις της παρ. 6 του άρθρου 8 
του Ν. 2335/1995. 

2. Τιςδιατάξειςτου άρθρου 7του Ν. 1275/82 (ΑΊ00) "Αύ¬ 
ξηση των συντάξεων ΤΕΒΕ, ΤΑΕ, ΤΣΑ και Ταμείου Ασφα- 
λίσεως Επιχειρηματιών Κινηματογράφου). 

3. Τις διατάξεις των άρθρων 23 παρ.1 στοιχ.ιε, 24παρ.1 
και 2 στοιχ. Γ 26 παρ. 1 και 27 παρ. 1 στοιχ. δ του Ν. 
1558/85 (Α' 137) "Κυβέρνηση και Κυβερνητικά όργανα"". 

4. Τις διατάξεις του άρθρου 29 του Ν. 1558/85 (Α' 137) 
όπως προστέθηκαν με το άρθρο 27 του Ν. 2081/92 (Α' 
154) και αντικαταστάθηκαν με τις διατάξεις του άρθρου 1 
παρ. 2ατου Ν. 2469/97 (Α' 38) "Περιορισμοί και βελτίωση 
της αποτελεσματικότητας των κρατικών δαπανών και άλ¬ 
λες διατάξεις". 

5. Τις διατάξεις του Π.Δ.372/95 (Α.201) "Μεταφορά της 
Γ.Γ.Κ.Α. από το Υπουργείο Υγείας Πρόνοιας και Κοιν. 
Ασφαλίσεων στο Υπουργείο Εργασίας"". 

6. Την 80088/31.10.2001 (ΦΕΚ1485/Β/31-10-2001 ) κοι¬ 
νή απόφαση του Πρωθυπουργού και του Υπουργού Ερ¬ 
γασίας και Κοιν. Ασφαλίσεων "Ανάθεση αρμοδιοτήτων 
στους υφυπουργούς Εργασίας και Κοιν. Ασφαλίσεων". 

7. Τις διατάξεις του άρθρου 15 του Π. Δ/τος 213/92 (Α' 
102) "Οργανισμός της Γ. Γ. Κ.Α."". 

8. Το 7/119/12-2-2002 έγγραφο του Υπουργείου Εθνι¬ 
κής Οικονομίας "Αύξηση συντάξεων και εφάπαξ παροχών 
για το έτος 2002”. 

9. Την 6/25.2.2002 απόφαση του Δ.Σ. του Ταμείου Προ¬ 
νοίας Προσωπικού Εμπορικών και Βιομηχανικών Επαγ¬ 
γελματικών και Βιοτεχνικών Επιμελητηρίωντου Κράτους. 

10. Την από 17.4.2002 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

11. Το γεγονός ότι από την απόφαση αυτή προκαλείται 
δαπάνη ύψους 16 χιλ. Ευρώ από την αύξηση του εφάπαξ 
βοηθήματος η οποία δεν βαρύνει τον κρατικό προϋπολο¬ 
γισμό αλλά θα καλύπτεται για τα επόμενα πέντε χρόνια 
από τον προϋπολογισμό του Ταμείου Προνοίας Προσω¬ 
πικού Εμπορικών και Βιομηχανικών Επαγγελματικών και 
Βιοτεχνικών Επιμελητηρίωντου Κράτους και θα βαρύνει 
τον ΚΑΕ 0631, αποφασίζουμε: 

Το προβλεπόμενο από τις καταστατικές διατάξεις του 
Ταμείου Προνοίας Προσωπικού Εμπορικών και Βιομηχα¬ 
νικών Επαγγελματικών και Βιοτεχνικών Επιμελητηρίων 
του Κράτους εφάπαξ βοήθημα, όπως αυτό έχει διαμορ¬ 
φωθεί με την Υ Α. Φ. 206/472/12.6.2001 αυξάνεται για 
τους εξερχόμενους από 1.1.-2002 ασφαλισμένους κατά 
3% συμπεριλαμβανομένης και της αύξησης του εφάπαξ 
βοηθήματος που προκαλείται από την αύξηση των απο¬ 
δοχών των εν ενεργεία ασφαλισμένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2002 

Ο ΥΦΥΠΟΥΡΓΟΣ 

Ρ. ΣΠΥΡΟΠΟΥΛΟΣ 
-♦- 

Αριθ.Φ 29/510 (10) 

Αύξηση συντάξεων κλάδου Κύριας Ασφάλισης του Ταμεί- 

ου Ασφαλίσεως Ναυτικών Πρακτόρων και Υπαλλήλων. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/92 (Α' 65), 
"Αναμόρφωση της Κοινωνικής ασφάλισης και άλλες δια¬ 
τάξεις" και την παρ.9 του άρθρου 14 του Καταστατικού 
του ΤΑΝΠΥ. 

2. Τις διατάξεις του άρθρου 30 του Ν. 1027/80 (Α' ’49), 
όπως ισχύουν μετά την αντικατάστασή τους με το άρθρο 
7 του Ν. 1275/82 (Α' 100) και μετά την προσθήκη του άρ¬ 
θρου 43 του Ν. 1469/84 (Α' 111). 

3. Τις διατάξεις του Ν. 1558/85 "Κυβέρνηση και Κυβερ¬ 
νητικά Όργανα" (Α 137) και την αρ 80088/31.10.2001, Κοι¬ 
νή Απόφαση του Πρωθυπουργού και του Υπουργού Ερ¬ 
γασίας και Κοινωνικών Ασφαλίσεων "Ανάθεση αρμοδιο¬ 
τήτων στον Υφυπουργό Κοινωνικών Ασφαλίσεων 
Ροβέρτο Σπυρόπουλο" ΦΕΚ Β1485). 

4. Το Π.Δ. 213/92 "Οργανισμός της Γ.Γ.Κ.Ατου Υπουρ¬ 
γείου Εργασίας και Κοινωνικών Ασφαλίσεων" (Α' 102). 

5. Το Π. Δ. 372/95 "Μεταφοράτης Γ.Γ.Κ.Α. από το Υπουρ¬ 
γείο Υγείας Προνοίας και Κοινωνικών Ασφαλίσεων στο 
Υπουργείο Εργασίας και Κοινωνικών Ασφαλίσεων" (Α' 201). 

6. Τη γνώμη του κοινού Δ.Σ του ΤΑΝΠΥ που διατυπώθη¬ 
κε κατά την 461/26.2.2002 Συνεδρίασή του. 

7. Το αρ. 3425/25/1.2.2002 έγγραφο του Υπουργείου 
Εθνικής Οικονομίας". 

8. Το 65/29.4.2002 Υπηρεσιακό Σημείωμα της Δ/νσης 
Αναλογιστικών Μελετώντης Γ ενικής Γ ραμματείας Κοινω¬ 
νικών Ασφαλίσεων. 

9. Τις διατάξεις του άρθρου 1 του Ν. 2469/97 (Α'38), βά¬ 
σει των οποίων γίνεται γνωστό ότι από την απόφαση αυτή 
δεν προκαλείται δαπάνη σε βάρος του Κρατικού Πορϋ- 
πολογισμού, αλλά σε βάρος του Προϋπολογισμού του 
ΤΑΝΠΥ ύψους περίπου 350.000 Ευρώ για τον Κλάδο Κύ¬ 
ριας Σύνταξης, για το τρέχον οικονομικό έτος. 

Η δαπάνη αυτή θα καλυφθεί από τις πιστώσεις των Κ.Α. 
0611, 0615, 0618, 0636, και 0637 για τον Κλάδο Κύριας 
Ασφάλισης, το σύνολο της οποίας ανέρχεται σε 
9.022.407,00 Ευρώ, αποφασίζουμε: 

Οι συντάξεις και τα κατώτατα όρια των συντάξεων των 
συνταξιούχων των Κλάδων Κύριας Ασφάλισης του ΤΑΝ- 
ΠΥ, αυξάνονται από 1.1.2002, ως εξής: 


Για το τμήμα σύνταξης έως 400,01 ευρώ, κατά ποσοστό 
3,5% 

Γιατο τμήμα σύνταξης από 400,01 -620 ευρώ, κατά πο¬ 
σοστό 1,5% 

Γιατο τμήμα σύνταξης από 620,01 -910ευρώ, κατά πο¬ 
σοστό 0,75%. 

Γιατο τμήμα σύνταξης από 910,01 ευρώ και άνω δεν θα 
δοθεί αύξηση. 

Στα ποσοστά αυτά περιλαμβάνεται και το διορθωτικό 
ποσοστό έτους 2001. 

Τα προαναφερόμενα ποσοστά αυξήσεων, στα οποία 
περιλαμβάνεται και το διορθωτικό ποσοστό έτους 2001, 
υπολογίζονται επί του ποσού των συντάξεων, όπως αυτό 
έχει διαμορφωθεί την 31 η Δεκεμβρίου 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μάίου 2002 

Ο ΥΦΥΠΟΥΡΓΟΣ 

Ρ. ΣΠΥΡΟΠΟΥΛΟΣ 
-♦- 

Αριθ. Φ.210/477 (11) 

Τροποποίηση καταστατικού του Ταμείου Επικουρικής 
Ασφάλισης και Κοινής Διανομής Πρατηριούχων Υγρών 
Καυσίμων. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 42 του Ν. 2972/2001 (Α’ 
291) "Εκσυγχρονισμός της οργάνωσης και της λειτουρ¬ 
γίας του ιδρύματος Κοινωνικών Ασφαλίσεων και άλλες 
διατάξεις". 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 του Ν. 1558/1985 (Α' 137) "Κυβέρνηση και Κυβερ¬ 
νητικά Όργανα". 

3. Τις διατάξεις του άρθρου 15 του Π .Δ/τος 213/1992 (Α' 
102) "Οργανισμός της Γ ενικής Γ ραμματείας Κοινωνικών 
Ασφαλίσεων" και του Π.Δ. 372/1995 (Α' 201) "Μεταφορά 
της Γ ενικής Γ ραμματείας Κοινωνικών Ασφαλίσεων από το 
Υπουργείο Υγείας, Προνοίας και Κοινωνικών Ασφαλίσεων 
στο Υπουργείο Εργασίας". 

4. Τις διατάξεις του άρθρου 29 Α’ του Ν. 1558/1985 (Α’ 
137) όπως προστέθηκαν με τις διατάξεις του άρθρου 27 
του Ν. 2081/1992 (Α' 154) και αντικαταστάθηκαν με τις 
διατάξεις του άρθρου 1 του Ν. 2469/1997 (Α' 38) "Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις". 

5. Την 80088/31.10.2001 (Β' 1485) Κοινή Απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων "Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων". 

6. Τις διατάξεις του άρθρου 30 του Ν. 1027/1980. όπως 
αυτό αντικαταστάθηκε με το άρθρο 7 του Ν. 1275/1982 και 
συμπληρώθηκε με το άρθρο 43 του Ν. 1469/1984 (Α' 111). 

7. Τη γνώμη του Συμβουλίου Κοινωνικής Ασφάλειας 
που διατυπώθηκε στην αριθ. 5/22.4.2002 συνεδρίασή 
του. 

8. Την απόφαση του Διοικητικού Συμβουλίου του Ταμεί¬ 
ου Επικουρικής Ασφαλίσεως & Κοινής Διανομής Πρατη¬ 
ριούχων Υγρών Καυσίμων, που διατυπώθηκε στην αριθ. 
13 της 4 Απριλίου 2001 συνεδρίασή του. 

9. Την συνταχθείσα τον Αύγουστο του 2000 Αναλογιστι- 
κή Μελέτη σε συνδυασμό μετο αριθ. πρωτ. 31/21-3-2002 
υπηρεσιακό σημείωμα της Διεύθυνσης Αναλογιστικών 
Μελετών. 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού ούτε και του προϋπολογισμού του Ταμείου 
Επικουρικής Ασφαλίσεως & Κοινής Διανομής Πρατηριού- 
χων Υγρών Καυσίμων, λόγω της κατάργησης του κλάδου 
πρόνοιας και της μεταφοράς εσόδων από το κλάδο Κοι¬ 
νής Διανομής στο κλάδο επικουρικής ασφάλισης. Η δα¬ 
πάνη ως προς τα επόμενα έτη, θα βαρύνει τον αντίστοιχο 
κωδικό εκάστου προϋπολογισμού, αποφασίζουμε: 

Άρθρο 1 

α. Από το σύνολο των εν γένει εσόδων του Ταμείου, πο¬ 
σοστό 90% αποδίδεται στον Κλάδο Επικουρικής Ασφάλι¬ 
σης και ποσοστό 10% στον Κλάδο Κοινής Διανομής. 

β.Ταενγένειλειτουργικάέξοδατου Ταμείου, βαρύνουν 
αποκλειστικά το Κλάδο Επικουρικής Ασφάλισης. 

Άρθρο 2 

1 α. Το ύψος της μηνιαίας σύνταξης των ασφαλισμένων 
του κλάδου επικουρικής ασφάλισης του Ταμείου Επικου¬ 
ρικής Ασφαλίσεως & Κοινής Διανομής Πρατηριούχων 
Υγρών Καυσίμων, λόγω γήρατος, αναπηρίας και σε περί¬ 
πτωση θανάτου αυτών, των μελών της οικογένειας τους, 
προκύπτει από το γινόμενο του συντελεστή 10180 επί τον 
αριθμό των συντάξιμων ακεραίων ετών και προσαυξάνε¬ 
ται με τις αυξήσεις που θα χορηγηθούν από 1.1.2002 και 
εφεξής στους συνταξιούχους του Ταμείου. 

β. Για τον υπολογισμό του συνολικού συντάξιμου χρό¬ 
νου, κλάσμα έτους μεγαλύτερο των έξι μηνών θεωρείται 
ως ολόκληρο έτος, ενώ δεν λαμβάνεται υπόψη κλάσμα 
έτους μικρότερο των έξι μηνών. 

γ. Οι μέχρι τη δημοσίευση της παρούσης απονεμηθει- 
σες συντάξεις συνεχίζουν να καταβάλλονται καθόν τρό¬ 
πον υπολογίσθηκαν. 

δ. Το ποσό της μηνιαίας σύνταξης λόγω αναπηρίας δεν 
δύναται να είναι κατώτερο της σύνταξης την οποία θα εδι¬ 
καιούτο εξερχόμενος ασφαλισμένος λόγω γήρατος με 
δεκαπενταετή ασφάλιση. 

ε. Οι συντάξεις αυξάνονται εφεξής σύμφωνα με τις δια¬ 
τάξεις του δευτέρου εδαφίου του άρθρου 66 του Ν. 
2084/1992 ΑΊ 65). 

στ. Οι πιο πάνω ρυθμίσεις αφορούν τους ασφαλισμέ¬ 
νους του Ταμείου οι οποίοι ασφαλίστηκαν για πρώτη φο¬ 
ρά στους φορείς Κοινωνικής Ασφάλισης μέχρι 
31.12.1992. 

2. Η ισχύς του άρθρου αυτού αρχίζει από 1ης Ιανουάρι¬ 
ου 2002. 

Άρθρο 3 

α. Τα έσοδα του Κλάδου Κοινής Διανομής διανέμονται 
άπαξ του έτους στους δικαιούχους του. 

β. Η διανομή γίνεται εντός του πρώτου εξαμήνου του 
επόμενου έτους από τη συγκέντρωση των εσόδων. Γ ια 
τον προσδιορισμό του ύψους του προς διανομή ισόπο¬ 
σου ετήσιου μερίσματος διαιρείται ο συνολικός πόρος 
του Κλάδου Κοινής Διανομής ολόκληρου του έτους δια 
του αριθμού των λειτουργούντων, με νόμιμη άδεια,πρα¬ 
τηρίων υγρών καυσίμων, ή σταθμού αυτοκινήτων με 
αντλίες καυσίμων Εάν οι αναγραφόμενοι δικαιούχοι στην 
άδεια λειτουργίας είναι περισσότεροι από ένας το ποσό 


του ενός μερίσματος θα μοιράζεται μεταξύ τους. Το αυτό 
ισχύει σε κάθε περίπτωση περισσοτέρων του ενός ασφα¬ 
λισμένων δυνάμει μιας άδειας λειτουργίας. Εάν ο ασφα¬ 
λισμένος του Ταμείου έχει σε λειτουργία, περισσότερα 
από ένα πρατήρια, με νόμιμη άδεια, δικαιούται τόσα μερί¬ 
σματα όσα και οι άδειες. 

γ. Σε περίπτωση κατά την οποία ασφαλισμένος του Τα¬ 
μείου υπήρξε αδειούχος νόμιμα λειτουργούντος πρατη¬ 
ρίου για χρονικό διάστημα μικρότερο του έτους, λαμβά- 
νειτο μέρισμα που αντιστοιχεί για τους μήνες λειτουργίας 
του πρατήριου. 

Η απόφαση αυτή, η ισχύς της οποίας όπου δεν ορίζεται 
διαφορετικά, αρχίζει απάτην 1η Ιουλίου 2002, να δημοσι- 
ευθεί στην Εφημερίδα της Κυβερνήσεως. 

Αθήνα, 21 Μάίου 2002 

Ο ΥΦΥΠΟΥΡΓΟΣ 

Ρ. ΣΠΥΡΟΠΟΥΛΟΣ 
-♦- 

Αριθ. Φ. 111/486 (12) 

Αύξηση των καταβαλλόμενων συντάξεων του Ταμείου 
Επικουρικής Ασφάλισης Προσωπικού Ύδρευσης - 
Αποχέτευσης Πρωτεύουσας για το έτος 2002. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.2 του άρθρου 66 του Ν. 
2084/1992 (Α’ 165) σε συνδυασμό με τις διατάξεις της 
παρ. 6του άρθρου 8του Ν. 2335/1995. 

2. Τις διατάξεις των άρθρων 23 παρ.1 στοιχ. ιε και 24 
παρ.1 του Ν. 1558/1985 (Α’ 137) "Κυβέρνηση και Κυβερνη¬ 
τικά Όργανα". 

3. Τις διατάξεις του άρθρου 15 του Π. Δ/τος 213/1992 
(Α’ 102) "Οργανισμός της Γενικής Γραμματείας Κοινωνι¬ 
κών Ασφαλίσεων" και του Π.Δ. 372/1995 (Α’ 201) "Μετα¬ 
φορά της Γ ενικής Γ ραμματείας Κοινωνικών Ασφαλίσεων 
από το Υπουργείο Υγείας, Πρόνοιας και Κοινωνικών 
Ασφαλίσεων στο Υπουργείο Εργασίας". 

4. Τις διατάξεις του άρθρου 29Α’του Ν. 1558/1985 (Α’ 
137) όπως προστέθηκαν με τις διατάξεις του άρθρου 27 
του Ν. 2081/1992 (Α 154) και αντικαταστάθηκαν με τις δια¬ 
τάξεις του άρθρου 1 του Ν. 2469/1997 (Α’ 38) "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις". 

5. Τις διατάξεις του άρθρου 7του Ν. 1275/1982 (Α 100) 
"Αύξηση των συντάξεων ΤΕΒΕ, ΤΑΕ, ΤΣΑ και Ταμείου 
Ασφαλίσεως Επιχειρηματιών Κινηματογράφου". 

6. Την 80088/31.10.2001 (Β' 1485) Κοινή Απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων "Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων". 

7. Το 3425/25/1.2.2002 έγγραφο του Υπουργείου Εθνι¬ 
κής Οικονομίας "Αύξηση των συντάξεων και εφάπαξ πα¬ 
ροχών για το έτος 2002". 

8. Την απόφαση του Διοικητικού Συμβουλίου του Ταμεί¬ 
ου Επικουρικής Ασφάλισης Προσωπικού Εταιρείας 
Ύδρευσης - Αποχέτευσης Πρωτεύουσας, που διατυπώ¬ 
θηκε στην 3898/12.3.2002 συνεδρίασή του. 

9. Την 55/26.4.2002 οικονομική έκθεση της Δ/νσης Ανα- 
λογιστικών Μελετών της Γ.Γ.Κ.Α. 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 

του Ταμείου Επικουρικής Ασφάλισης Προσωπικού Εται¬ 
ρείας Ύδρευσης - Αποχέτευσης Πρωτεύουσας, ύψους 
255 χιλ. ευρώ περίπου κατά το τρέχον έτος, για την οποία 
έχει εγγράφει πίστωση στον Κ.Α.Ε 0621 του προϋπολογι¬ 
σμού οικονομικού έτους 2002 του Ταμείου. Η δαπάνη ως 
προς τα επόμενα έτη, θα βαρύνει τον αντίστοιχο κωδικό 
εκάστου προϋπολογισμού, αποφασίζουμε: 

Οι παρεχόμενες από το Ταμείο Επικουρικής Ασφάλισης 
Προσωπικού Εταιρείας Υδρευσης-Αποχέτευσης Πρω¬ 
τεύουσας συντάξεις, στους συνταξιούχους των οποίων 
το συνταξιοδοτικό δικαίωμα εμπίπτει στο μέχρι 
31.12.2001 χρονικό διάστημα, αυξάνονται από 1.1.2002 
ως ακολούθως: 


1. Για το τμήμα σύνταξης έως και400,00 ευρώ, ποσοστό 
αύξησης 3.5%. 

2. Για το τμήμα σύνταξης από 400,01 -620,00 ευρώ, πο¬ 
σοστό αύξησης 1,5%. 

3. Το κατώτατο καταβαλλόμενο όριο μηνιαίας σύνταξης 
στους λόγω γήρατος, αναπηρίας και θανάτου συνταξιού¬ 
χους του Ταμείου αυξάνεται στο ποσό των 108.95 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μάΐου 2002 

Ο ΥΦΥΠΟΥΡΓΟΣ 

Ρ. ΣΠΥΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




